વાલિયા લૂંટારાની વાત બધાંને ખબર છે. એના પરિવારજનોએ ચોખ્ખું કહી દીધું હતું કે, “તારાં પાપના ભાગીદાર અમે નથી. તું જે કંઈ કરે છે એના માટે તું અને માત્ર તું જ જવાબદાર છે.” અત્યારે હાલત એ થઈ ગઈ છે કે ખોટાં રસ્તાની કમાણી કે લાંચ આપવી અને લાંચ લેવી એ જાણે એક સહજ પ્રક્રિયા થઈ ગઈ છે. કોઈ વ્યક્તિ ચોખ્ખી રહેવા ચાહે તો પણ તેને પોતાના સ્વચ્છ વ્યક્તિત્વને જાળવવા મહેનત કરવી પડે છે. પોતે ચોખ્ખી હોય તો એ બીજાં ખોટી કમાણી કરીને લાવતાં સહકર્મચારીમાં એટલો જ અળખામણો હોય છે.